Here is a page extracted from Wikipedia that may contain CSS, HTML, and a lot of unformatted text.

Title: Maite Gargallo
Content: María Teresa Gargallo, conoixida mas a sobén como Maite Gargallo y naixida de Zaragoza o 15 d'octubre de 1969 ye una atleta aragonesa especializada en prebas de marcha atletica, hue retirada de l'atletismo d'alto livel encara contina fendo competicions en a categoría master, con o Club Atletismo Tarragona y licencia d'a Federación Catalana d'Atletismo.

Prencipió a practicar atletismo con 12 anyos dica l'anyo 1995 sin aconseguir grans resultaus a livel nacional, dimpués de ueito anyos sin de practicar atletismo probó con a marxa atletica por indicacions de María José Poves y Fran Guajardo. Anque yera una edad tardana, con mas de 30 anyadas, aconsiguió en muit poco tiempo grans marcas que li permitioron partecipar en grans campionatos internacionals.

Partecipó en o Campionato d'o Mundo d'Atletismo en as edicions de París 2003, Helsinki 2005 y en os Chuegos Olimpicos de 2004 a on estió descalificada en a preba de 20 km marcha.

Tenió o récord d'Aragón de 20 km marcha dende o 7 de chunio de 2003 dica l'11 de chunio de 2008 cuan lo superó María José Poves en o Campionato d'Espanya de Marcha Atletica celebrau en Pontevedra.

Referencias

Vinclos externos 
  La increible Marta Gargallo, Articlo en o Periodico d'Aragón.

Esportistas de Zaragoza
Marchadors d'Aragón
Récords d'Aragón d'atletismo
Naixius de Zaragoza
1969 (naixencias)